CELEX: 32020D0955
Language: da
Date: 2020-06-30 00:00:00
Title: Rådets afgørelse (FUSP) 2020/955 af 30. juni 2020 om ændring af fælles aktion 2005/889/FUSP om oprettelse af en EU-grænsebistandsmission ved grænseovergangen i Rafah (EU BAM Rafah)

3.7.2020   
               
               
                  DA
               
               
                  Den Europæiske Unions Tidende
               
               
                  L 212/18
               
            
         RÅDETS AFGØRELSE (FUSP) 2020/955
         af 30. juni 2020
         om ændring af fælles aktion 2005/889/FUSP om oprettelse af en EU-grænsebistandsmission ved grænseovergangen i Rafah (EU BAM Rafah)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 25. november 2005 fælles aktion 2005/889/FUSP (1), som oprettede en EU-grænsebistandsmission ved grænseovergangen i Rafah (EU BAM Rafah).
                  
               
                     (2)
                  
                  
                     Den 28. juni 2019 vedtog Rådet afgørelse (FUSP) 2019/1115 (2), som ændrede fælles aktion 2005/889/FUSP og forlængede den indtil den 30. juni 2020.
                  
               
                     (3)
                  
                  
                     Den 16. april 2020 besluttede Den Udenrigs- og Sikkerhedspolitiske Komité (PSC), at EU BAM Rafah som følge af covid-19-pandemien bør forlænges med samme mandat for en periode på yderligere 12 måneder indtil den 30. juni 2021 med den forståelse, at missionen vil undergå en strategisk revision, så snart omstændighederne tillader det.
                  
               
                     (4)
                  
                  
                     EU BAM Rafah bør tildeles et finansielt referencegrundlag for denne nye etårsperiode.
                  
               
                     (5)
                  
                  
                     Fælles aktion 2005/889/FUSP bør ændres i overensstemmelse hermed.
                  
               
                     (6)
                  
                  
                     EU BAM Rafah gennemføres i en situation, der kan blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —
                  
               VEDTAGET DENNE AFGØRELSE:
         
            Artikel 1
            Fælles aktion 2005/889/FUSP ændres således:
            
                        1)
                     
                     
                        I artikel 13, stk. 1, tilføjes følgende afsnit:
                        »Det finansielle referencegrundlag til dækning af udgifterne i forbindelse med EU BAM Rafah for perioden fra den 1. juli 2020 til den 30. juni 2021 udgør 2 180 000,00 EUR.«
                     
                  
                        2)
                     
                     
                        Artikel 16, stk. 2, affattes således:
                        »Den udløber den 30. juni 2021.«
                     
                  
         
            Artikel 2
            Denne afgørelse træder i kraft på dagen for vedtagelsen.
            Den finder anvendelse fra den 1. juli 2020.
         
         
            Udfærdiget i Bruxelles, den 30. juni 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  Rådets fælles aktion 2005/889/FUSP af 25. november 2005 om oprettelse af en EU-grænsebistandsmission ved grænseovergangen i Rafah (EU BAM Rafah) (EUT L 327 af 14.12.2005, s. 28).
         
            (2)  Rådets afgørelse (FUSP) 2019/1115 af 28. juni 2019 om ændring af fælles aktion 2005/889/FUSP om oprettelse af en EU-grænsebistandsmission ved grænseovergangen i Rafah (EU BAM Rafah) (EUT L 176 af 1.7.2019, s. 6).